Het jy my lief 3 – Liplekker
Woensdag 12 Junie 2019 Tema: Het jy my lief 3
****In vandag se gedeeltes kry ons twee uiterste. Die een voel, ek is reg, watse sonde doen ek wat so groot kan wees. Die ander een voel dat hulle sonde te groot of te veel is om te vergewe. Wat die HERE in vandag se teksgedeelte sê omtrent die vrou wat sy voete gesalf het- is dat wanneer Hy baie sonde vergewe het, het jy Hom baie lief. Dit beteken nie ek kan nou baie sondig en as Hy baie vergewe het Hy my baie lief nie, nee dit gaan juis daaroor dat die vuilste sondaar met die meeste sonde 'n pad na God se hart kan vind, want die laaste deel sê "Jou geloof" is dit wat saak maak.
Luk.7:47 Daarom sê Ek vir jou: Haar sondes wat baie is, is vergewe, want sy het baie liefgehad; maar hy vir wie weinig vergewe is, het weinig lief. V48 En Hy sê vir haar: Jou sondes is vergewe. 9 Toe begin die wat aan tafel was, by hulleself te sê: Wie is hierdie man wat selfs die sondes vergewe? V50 En Hy sê vir die vrou: Jou geloof het jou gered; gaan in vrede.
Onse Vader, baie dankie dat geen sonde te groot is vir U genade om dit te vergewe nie . Help ons om onsself te sien soos U ons sien en dat sonde nie in U teenwoordigheid kan bestaan nie, want U is Heilig. Ek bid vandag vir elkeen onder die letter E op ons poslys. My vader wil U hulle opnuut bewus maak dat U juis vir sondaars gekom het om te soek en te red wie verlore is . In Jesus se Naam Amen.